Немања/3
ТРЕЋИ ПРИЗОР
Кнез Гоислав уђе , погледи на прозор , и насмеши се.

КНЕЗ ГОИСЛАВ:
Ко отвори тај прозор, девојко?
За нама је затворен остао.
ВЛАДИСЛАВА (застиди се):
Који прозор?
КНЕЗ ГОИСЛАВ:
Тај до тебе тамо!
ВЛАДИСЛАВА:
Не знам отче! веруј, не знам никад,
Би л’ отворен, ил’ га ја отворих.
КНЕЗ ГОИСЛАВ:
Ништа зато, моје дете драго.
Не знам ни ја, ал’ ми с’ тако чини,
Да затворен за нама остаде.
(Милује је по образу.)
Ја одлазим на дан два у Дуклу,
А ти буди код куће весела.
Отац ће ти натраг похитати,
Што пре може, што брже узможе. 
Хајде сада, да ме на пут спремиш. 
(Оду.)

Немања